Diari Oficial de la Generalitat Valenciana


Sumari del DOGV 3314, del 24-08-1998 (1998/7064)

Informació pública d'un programa d'actuació integrada denominat Benicasim Glof.
-------------------------------------------------------------------------------

### Dades del document

Número de DOGV
:   3314

Data del DOGV
:   24-08-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7064


Organisme emissor
:   Benicasim Golf, SA

Tipus de document
:   Anunci

Informació pública d'un programa d'actuació integrada denominat Benicasim Glof. [1998/7064]
  
La mercantil Benicasim Golf, SA, ha formulat un programa d'actuació integrada denominat Benicasim Golf, que inclou pla parcial amb annex d'homologació i estudi d'impacte ambiental, això com avantprojecte d'urbanització, a l'empara del que estableix l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994). L'àmbit del dit programa inclou els sectors SUNP-1 i SUNP-2 del sòl urbanitzable no programat del vigent pla general de Benicàssim, així com el sòl no urbanitzable limítrof i el del GEL 1 que també és previst en l'esmentat pla general.
  
En aplicació d'allò que estableix l'article 48.1.c en relació amb l'article 46.3, els dos de l'esmentada llei, escau sotmetre el programa amb tota la documentació annexa a informació pública per termini de 20 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant l'esmentat termini, els interessats en aquest procediment podran formular les al·legacions que els convingues segons dret, així com altres alternatives tècniques de programa i, en el seu cas, proposicions juridicoeconòmiques. Tot això d'acord amb la llei 6/1994, i amb aquesta finalitat qualsevol interessat pot consultar l'expedient dipositat a la notaria de la senyora Esperanza Quiles Pomares, sítia al carrer Sant Tomàs, 115, de Benicàssim, on pot comparéixer per a obtenir copia de l'acta de protocol·lització del projecte i els documents que l'acompanyen o sol·licitar-ne l'exhibició.
  
L'esmentada documentació, així com l'expedient administratiu, pot ser consultat a l'Ajuntament de Benicàssim, els dies hàbils en horari d'atenció al públic. L'expedient és tramitat com a conseqüencia de l'escrit 8.000, presentat el 27 de juliol de 1998.
  
Les al·legacions i alternatives tècniques que, si cal, siguen formulades seran presentades davant el Registre General de l'Ajuntament de Benicàssim.
  
Així mateix, mitjançant el present anunci, segons el que disposa l'apartat segon de l'article 48, en relació amb l'article 46 apartats quart i cinqué de la llei 6/1994, es fa saber als interessats que tenen un termini de cinc dies hàbils per a presentar las proposicions juridicoeconòmiques, que compta a partir de l'endemà hàbil de la finalització del termini de 20 dies abans indicat. Durant el dit termini poden formular-se les referides proposicions en el Registre General de l'Ajuntament de Benicàssim.
  
El present anunci val d'avís personal als titulars de parcel·les situades en l'àmbit del programa, la identitat dels quals es desconeguda o ho és el seu domicili segon dades cadastrals facilitades per l'Ajuntament de Benicàssim i que són els que figuren en l'annex.